Document ID: 31997R2500

ΚΑΝΟΝΙΣΜΟΣ (ΕΚ) αριθ. 2500/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 για τη θέσπιση των προβλέψεων εφοδιασμού των Αζορών και της Μαδέρας σε προϊόντα του τομέα του χοιρείου κρέατος και για τροποποίηση του κανονισμού (ΕΟΚ) αριθ. 1725/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας όσον αφορά ορισμένα προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10,
Εκτιμώντας:
ότι ο κανονισμός (ΕΟΚ) αριθ. 1725/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1882/97 (4), έχει καθορίσει, για την περίοδο από 1ης Ιουλίου 1997 έως 31 Δεκεμβρίου 1997, αφενός, τις ποσότητες των προβλέψεων εφοδιασμού που επωφελούνται εξαίρεσης από την εισφορά κατά την άμεση εισαγωγή από τρίτες χώρες ή ενίσχυσης για τις αποστολές προϊόντων που προέρχονται από τις υπόλοιπες χώρες της Κοινότητας και, αφετέρου, τις ποσότητες αναπαραγωγών ζώων καθαρής φυλής που προέρχονται από την Κοινότητα και που επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής των Αζορών και της Μαδέρας 7
ότι, εν αναμονή της ανακοίνωσης των αρμόδιων αρχών που θα αφορά ενημέρωση σχετικά με τις ανάγκες των Αζορών και της Μαδέρας και προκειμένου να μη διακοπεί η εφαρμογή του ειδικού καθεστώτος εφοδιασμού, το ισοζύγιο θεσπίστηκε για την περίοδο από 1ης Ιουλίου έως 31 Δεκεμβρίου 1997 από τον κανονισμό (ΕΟΚ) αριθ. 1725/92 7 ότι μετά την υποβολή, από τις πορτογαλικές αρχές, των στοιχείων που αφορούν τις ανάγκες των Αζορών και της Μαδέρας, μπόρεσε να καθοριστεί το ισοζύγιο για την περίοδο από 1ης Ιουλίου 1997 έως 30 Ιουνίου 1998 7 ότι, συνεπώς, πρέπει να αντικατασταθούν τα παραρτήματα του κανονισμού (ΕΟΚ) αριθ. 1725/92 από τα παραρτήματα του παρόντος κανονισμού 7
ότι τα ισοζύγια που προβλέπονται από τα ειδικά καθεστώτα εφοδιασμού καθορίζονται για την περίοδο από 1ης Ιουλίου έως 30 Ιουνίου 7 ότι πρέπει, συνεπώς, να εφαρμοσθεί το οριστικό ισοζύγιο εφοδιασμού από την αρχή της περιόδου αυτής, δηλαδή από την 1η Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι, ΙΙ και ΙΙΙ του κανονισμού (ΕΟΚ) αριθ. 1725/92 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997. Ωστόσο, οι ενισχύσεις που καθορίζονται στο παράρτημα ΙΙ εφαρμόζονται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1997.

Labels: 3
18
17
6